Editoryal 


Madugong 


pang-iintriga, 
madugong panunupil 


alisyoso at mapanlinlang ang utos ni Gloria Arroyo sa 
Meise na imbestigahan umano ang sunud-sunod na 


pagdukot at pagpatay sa mga makamasang personahe, 
lider at myembro ng mga progresibong partido at organisa- 


syon. 


Anupa't palabas lamang ang 
gayong imbestigasyon. Naobliga si 
Arroyo na gumawa ng pakitang-ta- 
ong hakbangin sa harap ng mala- 
wakang pagbatikos sa militar at sa 
kanyang rehimen na silang tunay 
na utak sa likod ng walang awat na 
karahasan laban sa mamamayan at 
kanilang mga progresibong pwersa. 

Katuwang ng hakbanging “im- 
bestigasyon,” nagkakalat ang Ma- 
lakanyang ng isang malaking kasi- 
nungalingan: na ang mga biktima 
ng karahasan ng rehimeng Arroyo, 
ay mga biktima umano ng “pagpu- 
purga” sa hanay ng PKP at BHB, at 
sila'y mga pinagsuspetsahan daw 
na ahente ng gubyerno. Kasunod 
nito, sinasabi nilang si Arroyo at 
“dalawang namumunong upisyal ng 
Malakanyang na nagngangalang 
Gonzalez” ang target na patayin ng 
BHB. Di pa nakuntento sa mga ka- 


Mga tampok sa 
isyung ito... 


10 armas, nasamsam 
sa Leyte at Samar 


sinungalingang ito, 

idinagdag pa nila 44 ag Ci 
na isusunod na rin / NE na 
sa mga papatayin KPY 

ang ilang lider ng UK 


pampulitikang opo- 
sisyon. 
Talagang nauwi na sa pag- 


hahabi ng pantasya ang TG SA 
nyang sa desperasyon nitong pag- 


takpan ang katotohanan at maghu- 
gas-kamay sa responsibilidad nito 
sa pagpatay sa daan-daang progre- 
sibong aktibista. Malisyosong ibi- 
nibintang ito sa PKP at BHB sa la- 
yuning maghasik ng intriga at sir- 
aan ang rebolusyonaryong kilusan. 
Sinisikap nitong hatiin ang hanay 
ng nagkakaisang prenteng anti-Ar- 
royo at pahinain ang kilusang 
masang nagsusulong ng pag- 
babagsak ng rehimeng Arroyo. Nais 
din nitong takutin at ikundisyon 

ang ma- 
mamayan para “pegs 
sa mas maiigting 

pang panunupil. 

Bahagi ng madugong pang-iin- 
triga ng rehimeng Arroyo ang pilit 
na pagdadawit sa anim na kinata- 
wan ng mga progresibong partido 
sa Kongreso sa mga kaso ng pag- 
paslang at pagdukot. Namimilipit 
man ang lohika at salat sa bata- 
yan, pilit na pinalalabas na ang 
mga biktimang organisasyon ang 


Daniel Boone 
Schirmer, 91 
PAHINA 11 


nasa likod ng pagpatay sa sarili ni- 
tong mga lider. 

Bukod sa pagdadawit sa kasa- 
lukuyang mga pamamaslang, plano 
rin ni Justice Sec. Raul Gonzalez na 
isangkot ang anim na progresibong 
mambabatas sa pagpatay sa mga 
pinaghinalaang impiltrador sa re- 
bolusyonaryong kilusan noong de- 
kada 1980. Sa gayo'y dadagdagan 
ng kathang-isip na ebidensya ang 
gawa-gawang kasong rebelyon la- 
ban sa kanila na pilit nagsasangkot 
sa kanila sa PKP at BHB at sa paki- 
kipagsabwatan umano nito sa mga 
rebeldeng militar para maglunsad 
ng kudeta. 

Kasabay ng madugong pang- 
iintriga, pinaiigting pa ng ipokrito 
at nagmamalinis na rehimen ang 
madugong pagtugis sa mga progre- 
sibong pwersa. Sa ngayo'y 585 na 
mga lider at myembro ng progresi- 
bong partido at organisasyon ang 
naging biktima ng mga death 
squad mula nang maluklok si Arro- 
yo sa poder noong 2001. Nagsimu- 
la na rin ang operasyon ng mga 
death squad sa Metro Manila at 
isang myembro ng Bayan Muna sa 
Makati City ang unang biktima. 

Nakakalat ang mga death squad 
ni Arroyo sa iba't ibang yunit ng 

AFP at nasa kumand sila ng mga 
pusakal na pasistang upisyal na pi- 
nakamatatapat din kay Arroyo--tu- 
lad ni Maj. Gen. Jovito Palparan. 
Kilala ito sa loob ng AFP bilang 
“black army.” Sa Malakanyang, ang 
direktang nangangasiwa sa lahat 
ng ito ay walang iba kundi si Nor- 
berto Gonzales at ang pinamumu- 
nuan niyang Cabinet Oversight 
Committee on Internal Security 
(COC-IS). 

Inaasahan ng rehimen na sa 
pamamagitan ng mga ito ay mapa- 
hihina kundi man madudurog ang 
mga pwersang pinakamasugid na 
lumalaban kay Arroyo. Ang mis- 
mong punong berdugo ng rehimen 
na si General Palparan ang nagsa- 
bing ang mga napapatay na di ar- 
madong aktibista ay “collateral da- 
mage” o mga di maiiwasang kas- 
walti kaakibat ng mas malaki at 


matagalang layuning a 
puksain ang rebolu- ali 
é AN Ss 
syonaryong N AA 
armadong NSN FASLI 
kilusan. 
Subalit 


nagkakamali” 
ang rehimen sa pag-aakalang sa 
pamamamagitan ng mga pasistang 
atakeng ito ay mawawasak ang re- 

bolusyonaryong kilusan at masisin- 
dak at mapahihina ang hayag at li- 
gal na kilusang anti-Arroyo. Ang 
walang pakundangang pagpatay sa 
mga progresibong pwersa at ang 
anti-komunistang paninira ay des- 
peradong hakbang ng isang rehi- 
meng labis nang nahihiwalay dahil 
sa tuluy-tuloy na pagkakalantad ng 
mga pasistang krimen nito, ng pa- 
tung-patong na mga kaso ng ko- 
rapsyon at pandaraya sa eleksyon 
at marami pang ibang krimen sa 
mamamayan at sa bansa. 

Taliwas sa inaasahan nito, la- 
long nalalantad ang pagkamapanu- 
pil at brutalidad ng rehimen at la- 
long tumitindi at lumalawak ang 
galit ng mamamayan. Patuloy na 
lumalaban ang mga lider, organisa- 
syon at pwersang sinisikap sinda- 
kin ng rehimen. Dumarami ang 
gustong mag-armas laban sa gub- 
yernong Arroyo at lalong lumalaki 

at lumalakas ang ar- 
Np ls madong rebolusyo- 

NINI naryong kilusan. 
Ng Ipinakikita lamang ng 
mga pagpatay at pasistang ka- 
rahasan ng rehimeng Arroyo ang 
kawastuan at pangangailangang la- 
banan at wakasin na ang kamuhi- 
muhing rehimeng ito. 

Ibayo pang humihina ang rehi- 
men sa harap ng pag-igting ng mga 
taktikal na opensiba ng BHB, pag- 
lawak ng kilusan at nagkakaisang 
prenteng anti-Arroyo, mga pagkilos 
sa lansangan at iba pang pampuli- 
tikang aksyon ng mga pwersang 
anti-Arroyo. Maging sa hanay ng 
sandatahang lakas na nagsisilbing 
pangunahing sandigan ng rehimen, 
lumalawak ang pagkadisgusto at 
dumarami ang mga nakahandang 
magbitiw ng suporta sa rehimen at 
direktang lumaban para mapalitan 
na ito. 

Di maglalaon, ang bigat ng mga 
kasalanan ng rehimeng Arroyo at 
ang masidhing pagnanais ng mama- 
mayan na kamtin ang hustisya ang 
siyang magpapabagsak dito. JAB 

Sta 


Tuluy-tuloy na pamamaslang at pagdukot 


ng rehimeng Arroyo laban sa mamamayan. Sa loob lamang ng sam- 


Puri na humahaba ang listahan ng mga karumal-dumal na krimen 


pung araw, apat ang pinaslang, isa ang tinangkang patayin at da- 
lawa ang dinukot na mga myembro at lider ng mga progresibong orga- 
nisasyon. Biktima rin ng pamamaslang ang iba pang grupong anti-Ar- 


royo. 

Tinambangan ng mga nakamo- 
torsiklong lalaki ang magkapatid 
na Jose Doton, 62 at Diosdado Do- 
ton, 57, sa Camangaan, San Nico- 
las, Pangasinan noong Mayo 16. 
Agad na namatay si Jose habang 
nasa kritikal na kundisyon ngayon 
si Diosdado. Si Jose ang tumata- 
yong secretary general ng Bagong 
Alyansang Makabayan (BAYAN)-Pa- 
ngasinan at presidente ng Tignay 
dagiti Mannalon a Mangwayawaya 
ti Agno (TIMMAWA) na akti- 
bo sa paglaban sa San 
Roque Dam at tahasang na- 
nanawagan para sa pagpa- 
patalsik kay Gloria Arroyo. 
Ayon kay Roman Polintan, 
secretary general ng Bayan-Cen- 
tral Luzon, si Doton ang ika-27 
kasapi ng BAYAN na pinatay sa 
rehiyon ngayong taon. 

Sa Metro Manila, dinukot ng 
mga armadong lalaki nitong 
Mayo 16 si Roland Ralla 
Porter ng Bayan Muna sa 
harap ng isang tindahan sa Makati 
City. Ayon sa mga nakasaksi, sapi- 
litan siyang isinakay sa isang van 
ng mga nagpakilalang pulis. Hang- 
gang ngayon ay hindi pa siya ini- 
lilitaw. Si Porter ang ika-15 akti- 
bista na dinukot sa taong ito at 
ika-148 mula nang maupo si Arro- 
yo sa poder noong 2001. 

Tatlong araw bago ito, pinag- 
babaril hanggang mamatay si Ma- 
nuel Nardo, Bayan Muna (BM) co- 
ordinator sa Barangay Quebiawan, 
City of San Fernando, Pampanga. 
Nakahandusay na'y tatlong beses 
pang pinaputukan si Nardo sa ti- 
yan. Tumakas ang mga salarin sa- 

la 


tasya “| 

kay sa isang motorsiklo. 
Pinagbabaril din hanggang 
mamatay ang mag-asawang Elena 
“Baby” Mendiola, 54, at Ricardo 
Balauag, 61 sa Barangay Garit Sur, 
Echague, Isabela noong Mayo 10. 
Si Mendiola ang secretary general 
ng BM sa Isabela habang aktibong 
kasapi ng BM ang kanyang asawa. 
Hindi ito ang unang pagkakataong 
tinambangan si Mendiola ng mga 
death squad ni Arroyo. Unang pi- 
nagtangkaan ang kanyang 
buhay noong Marso 11. 
Tinambangan din sa 


j 
NM Oroquieta City, 
l s3, Misamis Occi- 
i x iy dental ang 
K 7 mag-asa- 
NI AA wang pas- 


f vt tor na sina 
di S h Rev. Jere- 
mias Tinam- 
bacan at Rev. 
Marilou Tinambacan 
noong Mayo 9. Agad 
na napatay si Jeremias 
habang nasa kritikal na kundisyon 
ang kanyang asawa. Si Jeremias ay 
tagapangulo ng Bayan Muna-Misa- 
mis Occidental at silang mag-asa- 
wa ay mga pastor ng United 
Church of Christ in the Philippines. 
Ayon kay Marilou, isa sa mga nag- 
ambus sa kanila si Mamay Guimal- 
an, isang ahente ng AFP intelli- 
gence. 

Mula nang maupo si Arroyo no- 
ong 2001, umaabot na sa 585 ang 
pinaslang na mga lider at kasapi 
ng mga progresibong organisa- 
syon. Animnapu't pito sa kanila 
ang pinaslang mula Enero 2006. 


PI 


Ayon din sa imbestigasyong 
isinagawa ng International Labor 
Solidarity Movement (ILSM) ni- 
tong Mayo 2-6, “sistematiko at la- 
ganap” ang mga paglabag sa kara- 
patang-tao at karapatang mang- 
gagawa sa ilalim ng rehimeng Ar- 
royo. Kabilang sa mga binatikos 
ng ILSM ang pagmasaker sa Ha- 
cienda Luisita, ang mga pagpatay 
sa mga aktibistang manggagawa 
at magsasaka at mga kaso ng pag- 
dukot at harasment. 

Tinukoy ng ILSM na utak ng 
mga paglabag sa karapatang-tao 
si Gloria Arroyo at mga alipures 
niya. Naitala ang 874 kaso ng 
paglabag sa karapatang-tao na 
bumiktima ng 99,011 indibidwal, 
14,302 pamilya at 288 komunidad 
noong 2005. 

Samantala, dumarami na rin 
ang mga naiuulat na pagpaslang sa 
mga lider at myembro ng iba pang 
mga organisasyong anti-Arroyo. 

Pinagbabaril nitong Mayo 18 
sa Balanga, Bataan si Anna Gan- 
dia, organisador ng kababaihan. 
Bago ito, pinatay din sa Bataan 
ang maslider na si Irma "Cathy" 
Alcantara at lider kabataang si Au- 
die Lucero. 

Sa Davao del Norte, pinaslang 
ang lider magbubukid na si Eric Ca- 
banit sa Panabo City noong Abril 
24. 

Sa Negros, apat nang lider 
magsasaka ang pinapatay mula 
Marso hanggang Mayo. Binaril ni- 
tong Mayo 17 sa La Castellana, Ne- 
gros Occidental si Mario Domingo. 
Pinatay naman noong Abril 22 sa 
Kabankalan, Negros Occidental si 
Porfirio Maglasang. Bago ito, pi- 
naslang si Rico Adeva sa Silay City, 
Negros Occidental noong Abril 15. 
Pinagbabaril naman noong Marso 
27 sa Tanjay City, Negros Oriental 
si Vicente Denila. JAB] 


Patuloy ang panggigipit sa “Batasan 6” 


ong Mayo 8 ang limang kongresista na tinaguriang “Batasan 5” 
(Cong. Satur Ocampo, Joel Virador at Teddy Casifio ng Bayan Muna, 
Rafael Mariano ng Anakpawis at Liza Maza ng Gabriela Women's Party) 
matapos ang lampas dalawang buwang pagkakanlong doon upang mai- 
wasan ang banta ng rehimeng Arroyo ng pag-aresto nang walang manda- 


Le" na sa gusali at proteksyon ng House of Representatives no- 


myento. 

Napilitan si Justice 
Secretary Raul Gonzalez na 
bawiin ang banta matapos 
ibasura ng Makati Regional 
Trial Court ang hakbang ng 
Department of Justice (DOJ) 
na isama sila at mahigit 40 
iba pa sa kasong rebelyon 
na una nang isinampa laban 
sa naaresto nang sina 
Anakpawis Cong. Crispin “Ka “ 
Bel” Beltran at 1st Lt. Law- 
rence San Juan. 

Sinalubong ang Batasan 5 4 
ng mahigit isang libong taga- “At 
suporta at kaibigan sa labas ng 
Batasan at mula roon ay tumu- 
ngo sila sa University of the 
Philippines sa Diliman upang 
ipagpatuloy kapwa ang sele- 
brasyon ng kanilang tagum- ^ 
pay at ang kanilang muling 
paglahok sa mga protesta sa 
lansangan at iba pang pagkilos 
laban sa rehimen. 

Kitang-kita ng lahat na walang 
tigil ang pagpupursigi ng rehimen 
na kasuhan, arestuhin at gipitin 
ang limang progresibong mamba- 
batas. Ilang araw pa lamang mata- 
pos makalabas sila sa Batasan 
Complex, muling isinampa ng DOJ 
ang kaso laban sa kanila at kay 
Lieutenant San Juan sa Makati Re- 
gional Trial Court sa ilalim na ng 
ibang huwes. 

Malinaw na wala pa ring mati- 
bay na batayan ang muling isinam- 
pang kaso na batay lamang sa nilu- 
bid na mga kwento na nilakipan ng 
mga bagong gawa-gawang ebiden- 
sya. Pilit na pinalalabas ng DOJ na 

may direktang kaugnayan ang li- 
mang mambabatas sa armadong ki- 
lusan at maging sa diumanong 
paglulunsad ng kudeta laban sa re- 
himen. Kaalinsabay, tuluy-tuloy 
din ang mga paninira at pagpapa- 
kana laban sa kanila ng mga pu- 
nong pasista ng Malakanyang na si- 
na National Security Adviser Nor- 
berto Gonzales at Justice Sec. Raul 
Gonzalez. 


Bagong pakana 

Pinakabagong pakana ni Nor- 
berto Gonzales ang planong pag- 
sangkot sa mga progresibong kong- 
resista sa binabalak umanong asasi- 
nasyon ng BHB kay Gloria Arroyo, 
ilang myembro ng kanyang gabine- 


te at ilang personalidad sa ligal na 
oposisyon. Gusto ng Malakanyang 
na gamitin para rito si Philip Limjo- 
co, na dinukot ng AFP Intelligence 
sa Dau, Mabalacat, Pampanga no- 
ong Mayo 7. Si Limjoco, isa sa ma- 
higit 40 kataong kinasuhan ng ga- 
wa-gawang kasong rebelyon kasa- 


"ma ang Batasan 5 ay inaakusahan 


ng militar na myembro ng BHB. Ma- 
lamang na iprisinta siya bilang ope- 
ratiba ng BHB na inatasang magsa- 
gawa sa guni-guning pakanang 
asasinasyong binabanggit ni 
Gonzales. Sa gayon ay maikakarga 
rin ng rehimen sa mga 

kasong isinampa la- 


bong mambabatas 
NN ang kathang-isip na 
planong 
syon. 

Kasalukuyang 
S hawak ng mga ope- 
ratiba ng Intelli- 
gence Security Unit 
ng AFP si Limjoco at 
pinagbabawalang um- 

ugnay sa kanyang pamilya at 
mga abugado. Malamang ay ilitaw 
siya sa hinaharap bilang "patunay" 
sa plano umanong asasinasyon pa- 
ra maidiin ang Batasan 5. 

Sa harap ng mga ito, lalong lu- 
malaganap ang mga panawagan la- 
ban sa panggigipit ng mga kinataw- 
an ng mga progresibong partido. 
Mula sa iba't ibang organisasyon at 
institusyon sa loob at labas ng ban- 
sa na nagtataguyod ng katarungan, 
demokrasya, karapatang-tao, mga 
karapatan sa parlamento at iba 
pang karapatang sibil, bumubuhos 
ang mga pagbatikos sa panggipit sa 
anim na progresibong mambabatas. 
Kabilang dito ang Inter-Parliamen- 
tary Union (IPU) na nanawagan sa 
rehimeng Arroyo nitong Mayo 12 na 
palayain na si Ka Bel. JAB 


SSS ban sa mga progresi- 


asasina- 

Dumaraming mga balakid sa Cha-cha 


ming balakid sa pagsusulong nito ng “Cha-cha” o “charter cha- 

nge.” Hirap na hirap itong ikutan ang pagtutol ng malaking ma- 
yorya ng mga senador sa ipinipilit nitong pagsasanib ng Senado at 
Kongreso bilang Constituent Assembly. Sa kabilang dako naman, napa- 
kalawak ng pagtutol at ligal na balakid sa “people's initiative” bilang 
ikalawang paraan ng rehimen para baguhin ang saligang batas. 


T ming ba ang desperasyon ng Malakanyang sa harap ng dumara- 


Desperado ang rehimen na isa- 
katuparan ang “cha-cha” pagsapit 
ng Hulyo upang idiskaril ang mu- 
ling pagsasampa ng kasong im- 
peachment laban kay Arroyo sa 
pagbubukas ng Kongreso sa Hulyo. 
Sinubukan nitong amuhin ang 
mga senador na dumalo sa ipina- 
tawag nitong pulong ng Legisla- 
tive Executive Development Advi- 
sory Council (LEDAC) noong Mayo 
16 na dinaluhan din ni Arroyo, 
mga myembro ng gabinete at mga 
kongresista. Pero wala itong naka- 
mit dito liban sa pangakong mag- 
daos ng dayalogo kaugnay ng 
“cha-cha”. 

Pero bago pa man nito, walang 
awat ang batikusan ng mga sena- 
dor at kongresista. Di natitinag 
ang tindig ng malaking mayorya 
ng mga senador na iligal ang 
panukalang pagtatayo ng con- 
stituent assembly. Iginigiit ng 
mga senador na ang mga pag- 
babago sa konstitusyon ay 
maaaring isagawa sa para- 
ang katulad ng pagbubuo 
ng bagong batas (le- 
gislated amendment) at na 
mangangailangan ng 34 na 
boto ng bawat kapulu- 
ngan. Ibig sabihin, boboto 
ng hiwalay ang senado at 
kongreso, bagay na di pabo- 
rable sa Malakanyang, di la- 
mang sa inaasahan nitong 
pagtutol ng senado sa mga panu- 
kala nito, kundi pati sa tagal na 
aabutin ng ganitong proseso. 
Labas dito, ang pagbubuo ng Con- 
stitutional Convention na lamang 

ang natitirang paraan 
baguhin ang konstitusyon. 

Samantala, nagkamit ng mag- 
kasunod na tagumpay ang Com- 
mittee for the Defense of Lawyers 
(CODAL) at iba pang grupong anti- 
“cha-cha” laban sa isinusulong na 
"people's initiative” ng maka-Ar- 
royong Sigaw ng Bayan. Naipanalo 
sa mga Regional Trial Court ng 
Roxas City at General Santos City 
ang pagpapataw ng temporary res- 
training order (TRO) laban sa “pe- 
ople's initiative.” Ang mga TRO na 
ito ay balakid sa beripikasyon ng 
Commission on Elections sa mga 
pirmang nakalap umano ng gru- 
pong Sigaw ng Bayan habang hin- 
di pa nareresolba ng Korte Supre- 


para 


ma ang usapin. Napakararmi na rin 
ang nailalantad at napatutu- 
nayang peke na mga pirma. 

Malaking sagabal ito sa uma- 
no'y “people's initiative” dahil iti- 
natakda ng konstitusyon ng reak- 
syunaryong estado na rekisito sa 
"people's initiative” ang pagtiti- 
pon ng beripikadong pirma ng 3% 
ng mga botante sa bawat isang 
distrito. 

Dagdag dito, walang puknat 
ang kampanya ng Catholic Bishops 
Conference of the Philippines 
(CBCP) laban sa “people's initia- 
tive.” Ayon sa pahayag ng CBCP 
noong Mayo 11, lubha itong naba- 
bahala sa anito'y nagpapatuloy at 
mapanlinlang na kampanya para 
mangalap ng mga lagda alinsunod 
sa “people's initiative.” Batay 
umano sa sarbey ng CBCP sa mga 
hurisdiksyon ng mga obispo nito, 
napag-alaman nitong malawak 
ang pagtutol ng mamamayan sa 
"people's initiative.” 

Kasabay nito, tahimik na nag- 
pupulong at nagpaplano ang opo- 
sisyon sa Kongreso, kasama ang 
BAYAN, Bayan Muna at ilan pang 
grupong anti-Arroyo bilang pag- 
hahanda sa panibagong kasong 
impeachment laban kay Gloria 
Arroyo. Tinitiyak din nila 

ang katapatan at katata- 
gan ng kanilang hanay. 
Bukod sa mga dating nai- 
haing ebidensya, nadag- 
dagan pa ito ng mga ebi- 
densya ng CCTA hinggil sa 
pandaraya sa eleksyon, 
pagpatay ng mga aktibista 
at iba pang pasistang pang- 
aabuso at paglabag sa konsti- 
tusyon kaugnay ng paglalabas 
ng Presidential Proclamation 
1017, calibrated preemptive res- 


ponse (CPR) at Executive Order 


464. JAB] 


Gloria Arroyo, nagkasala--CCTA 


44W Tagkasala!” Ito ang hatol ng 

Citizens” Congress for Truth 
and Accountability (CCTA) laban 
kay Gloria Arroyo. Mga kaso ng pan- 
daraya at manipulasyon sa elek- 
syong 2004, talamak na korapsyon 
at paglabag sa karapatang-tao ang 
isinampa laban kay Arroyo sa CCTA. 

Ang 203-pahinang hatol ng CC- 
TA ay inilabas nitong Mayo 10. Li- 
mang buwang pinag-aralan ng 15- 
kataong lupon ng mga hukom ang 
mga sinumpaang salaysay ng 22 
testigo na humarap sa limang pam- 
publikong pagdinig noong Nob- 
yembre 2005. 

Sa partikular, napatunayan sa 
CCTA na nandaya si Arroyo at ang 
kanyang katambal na kandidato na 
si Noli de Castro sa mga prubinsya 
ng Cebu, Pampanga, Iloilo, Bohol 
at sa Autonomous Region for Mus- 


lim Mindanao. Ginamit 
din niya ang mga 
pampublikong pondo 
para sa kanyang kam- 
panya; at sinupil ang @ 
paglalantad sa kanyang “at 
mga krimen sa pamama- “é 


E N E 
His 
Gg WE 


gitan ng patakarang cali- Nan. F 


brated preemptive response, 
Executive Order 464 at Presidential 
Proclamation 1017. 

May sala rin si Arroyo sa tala- 
mak at sistematikong kampanya ng 
pagpatay, pagdukot, pampulitikang 
pagtugis at iba pang pang-aabuso 
sa karapatang-tao mula nang ma- 
nungkulan siya noong 2001. 

Tinawag din ng CCTA ang “cha- 
cha” bilang pinakamalaking iskema 
ni Arroyo para pagtakpan ang kan- 
yang mga krimen dahil layunin ni- 
tong konsolidahin ang kanyang po- 


der, durugin ang 
buong oposisyon 
f% at isaisantabi ang 
= (ahat ng usapin la- 
ps ban sa kanya. 

7X ~ Ayon kay da- 
poy ting Bise Presidente 
Teofisto Guingona, ta- 
gapangulo ng CCTA, nag- 
hapag ng walong rekomendasyon 
ang CCTA kabilang ang kagyat na 
pagbibitiw ni Arroyo bilang presi- 
dente para managot sa kanyang 
mga kasalanan, pananawagan sa 
pandaigdigang komunidad na ali- 
san ng suporta at pagkilala ang pe- 
keng rehimeng Arroyo: paghaha- 
pag ng kaso laban kay Arroyo sa 
United Nations Human Rights Com- 
mission; at pagpapawalambisa sa 
lahat ng mga mapaniil at mapang- 
aping batas. JAB 


Rehimeng Arroyo, binatikos ng CBCP 


ariing binatikos ng (Catholic 

Bishops Conference of the Phi- 
lippines (CBCP) ang rehimeng Arro- 
yo nitong Mayo hinggil sa mga di 
resolbadong usapin kaugnay ng 
pandaraya sa eleksyon. 

Sa pahayag nito noong Mayo 
11, iginiit ng CBCP sa rehimeng Ar- 
royo na dapat na nitong linawin 
ang iba't ibang isyung may kaugna- 
yang lahat sa pandaraya sa elek- 
syong 2004 tulad ng "Hello Garci" 
tapes, ang daan-daang milyong pi- 
song kinurakot mula sa "fertilizer 
scam" na sinususpetsang ipinam- 
pondo sa kampanya ni Arroyo, ang 
di pa isinasapublikong laman ng 
Mayuga report at mga anomalyang 
kinasasangkutan ng mga upisyal 
ng Comelec. 

Partikular sa "Hello Garci" 
tapes at "fertilizer scam," iginiit 
ng CBCP ang pagpapatuloy ng mga 
sinimulan nang pagdinig sa Senado 
at Kongreso hinggil dito at ang 

pag-uulat ng buong resulta sa pub- 
liko. Iginiit din ng CBCP na isapub- 
liko na ang buong nilalaman ng 
imbestigasyong ginawa noong 
2005 ni Vice Adm. Mateo Mayuga 
ng Philippine Navy hinggil sa pag- 
kakasangkot ng matataas na upi- 
syal ng militar sa malawakang da- 
yaan sa eleksyong 2004 lalung-lalo 
na sa Mindanao. Gayundin, muling 
iginiit ng CBCP na ireorganisa ang 
Comelec at parusahan ang lahat ng 
upisyal na mapatutunayang sang- 
kot sa mga maanomalyang kontra- 
ta. Binatikos din ng CBCP ang 
“people's initiative” dahil anito'y 
hindi naman ito pinasimulan ng 
mamamayan. 

Sadyang pinutol ng rehimen 
ang mga imbestigasyon sa Senado 
at Kongreso hinggil sa "Hello Gar- 
ci" tapes noong katapusan ng Ene- 
ro upang hindi na maisiwalat sa 
publiko ang mga detalye ng panda- 
raya nito noong eleksyon ng Mayo 


2004. Itinatago rin ng rehimen si 
dating Department of Agriculture 
Undersecretary Jocelyn Bolante, 
isa sa mga susing personaheng ma- 
kapagbibigay ng detalye hinggil sa 
iligal na paggamit sa kampanyang 
pang-eleksyon ni Arroyo sa pon- 
dong dapat ay ipinambili ng abo- 
no. Ang kabuuang resulta ng im- 
bestigasyon ni Mayuga na noong 
Nobyembre 2005 pa natapos ay 
hindi pa rin isinasapubliko hang- 
gang ngayon. Ang mga rekomenda- 
syon naman hinggil sa "paglilinis" 
sa Comelec ay hindi pa rin inaaktu- 
han ni Arroyo. 

Anang CBCP, hangga't hindi 
inililinaw ng rehimeng Arroyo ang 
mga usaping ito, magpapatuloy 
ang simbahang Katoliko sa pag- 
kundena di lamang sa kawalan ng 
moral na batayan ng paghahari ng 
rehimen kundi sa lahat ng kabulu- 
kang kinasasangkutan ng gubyer- 
nong Arroyo. JAB] 


ANG BAYAN Mayo 21, 2006 


2 M16 nasamsam 
sa Negros 


D ripleng M16 ang nasamsam ng 
isang tim ng Bagong Hukbong Bayan 
(BHB) matapos nitong salakayin ang isang 
grupo ng Regional Mobile Group (RMG) ng 
Philippine National Police (PNP) nitong Mayo 
20 sa Barangay Mabini, Escalante City, Negros 
Occidental. 

Dalawang pulis ang napatay sa 
pagsalakay. Kabilang sila sa apat-kataong tim 
ng 602nd RMG na nanonood ng sayawan sa 
baryo. Sinorpresa sila bandang ala-una ng 
madaling araw ng apat na Pulang mandirig- 
ma. Sumaklolo ang ibang mga pulis ngunit 
nakaatras na ang mga gerilya [AB 


Ambus sa Isabela 


pi": sundalo ang napatay at siyam ang 
nasugatan nang tambangan ng mga Pu- 
lang mandirigma ng Bagong Hukbong Bayan 
(BHB) ang mga tropa ng 45th IB sa pagitan 
ng Barangay Ueg at Panninan sa San Mariano, 
Isabela noong Abril 2. 

Papasok ang mga sundalo sa Barangay 
Panninan nang mamataan sila ng yunit ng 
BHB sa lugar. Hinabol sila ng isang tim ng 
mga gerilya at inabutang nagpapahinga sa 
isang burol. Agad pumusisyon ang BHB, pina- 
putukan ang mga sundalo at pinasabugan ng 
rifle grenade. 

Matagal nang nakaatras ang mga Pulang 
mandirigma nang dumating ang reimporsment 
na helikopter dalawang oras matapos ang la- 
banan. 

Bago ang ambus, dalawang magsasaka 
mula sa Barangay Ueg ang dinukot at pinag- 
bubugbog ng mga sundalo. Pinagbawalan din 
ng mga pasistang tropa ang mga magsasa- 
kang pumunta sa kanilang mga kaingin. Bi- 
nantayan nila lahat ng tawiran sa ilog at hi- 
nanapan ng sedula ang lahat ng tagabaryo. 

Ang ambus ay nagsilbing parusa sa 45th 
IB sa pandarahas nito sa mamamayan sa lu- 
gar at ambag ng BHB sa pagpapabilis ng pag- 
papabagsak sa rehimeng Arroyo. [AB] 

MATATAGUMPAY NA OPENSIBA NG BHB 


10 armas, nasamsam 
sa Samar at Leyte 


ampung armas ang nasamsam ng BHB sa mga takti- 

kal na opensiba nito sa Samar at Leyte nitong Mayo 
5 at 6, ayon sa pinakahuling mga ulat mula sa larangan. 

Sa Eastern Samar, apat na ripleng M16, dalawang pis- 
tolang 9 mm at isang pistolang .357 ang nasamsam ng 
BHB nang ambusin nito ang anim na pulis sa Bonghon, 
Dolores, Eastern Samar noong Mayo 6, ayon sa Sergio Lo- 
bina Command. Nauna nang naiulat ng AB na limang M16 
ang nasamsam sa naturang pananambang. 

Isang pulis ang napatay at dalawa ang nasugatan sa 
ambus habang isa ang sumurender at ang dalawang iba 
pa ay tumakbo. Nilapatan ng BHB ng first aid ang mga 
sugatan at maayos ding tinrato ang sumukong pulis, ta- 
liwas sa ipinamalita ng kaaway. 

Sa Leyte, dalawang M16 ang nasamsam ng BHB nang 
ambusin nito ang mga tropa ng 19th IB sa Sandayong, 
Hibalangan, Villaba noong Mayo 5. Dalawang sundalo 
ang napatay at dalawa ang nasugatan sa pananambang 
na tumagal lamang nang 15 minuto, ayon sa Mt. Aman- 
dewin Command (MAC) ng BHB-Leyte Island. Pinabula- 
anan din ng MAC ang ipinagkalat ni Lt. Col. Lope Dagoy 
ng 19th IB na nilabag ng BHB ang mga pandaigdigang 
batas ng digma nang sunugin nito umano ang bangkay 
ng isa sa mga namatay na sundalo. Ayon sa BHB-MAC, 
nasunog ang bangkay nang magliyab ang gasolinang da- 
la-dala ng mga sundalo sa kanilang sasakyan bunga ng 
pagtama nito sa command-detonated land mine. 

Ayon pa rin sa BHB-MAC, ang 19th IB ang tunay na 
lumalabag sa karapatang-tao dahil sa pagpatay nito kay 
Jessie Talaboc, isang sibilyang pinaratangang Pulang 
mandirigma. Si Talaboc, isang residente ng Sityo Can-ili, 
Barangay Dunghol, Ormoc City ay dinukot, tinortyur at 
pinatay ng mga tropa ng 19th IB noong Mayo 7 at ipin- 
risinta bilang kaswalti umano ng BHB. 

Ito ay matapos mabigo ang 19th IB na makapatay o 
makahuli ng kahit isang Pulang mandirigma sa reyd nito 
sa isang kampo ng BHB sa Sityo Pikas ng naturang 
barangay noong araw na iyon. Nasugatan, nagulantang 
at natakot ang mga sumasalakay na sundalo nang mag- 
sisabog ang mga command-detonated land mine na iti- 
nanim ng BHB sa perimetro ng kampo kaya hindi na ni- 
la tinugis ang mga Pulang mandirigmang nakaatras nang 
walang pinsala. Dalawang blocking force din ng kaaway 
na pinaputukan ng mga isnayper ng BHB ang hindi na 
rin nanlaban. JABI 


Panayam kay Jorge “Ka Oris” Madlos 


Bumubwelo ang rebolusyon sa Mindanao 


ang rebolusyonaryong kilusan at mamamayan sa 

Mindanao. Sa pakikipagpanayam ng Ang Bayan 
kay Kasamang Jorge “Ka Oris” Madlos, tagapagsali- 
ta ng National Democratic Front-Mindanao, ibi- 
nahagi niya na ang rebolusyonaryong kilusan 
sa isla ay sumasaklaw na sa 19 sa 25 pru- 
binsya. Umaabot na sa 200 bayan at syu- 
dad nito ang saklaw ng 35 larangang geril- 


Pus”: na nagkakamit ng maniningning na tagumpay 


ya ng BHB. 


"Ang Mindanao ay isang mayamang is- 
la,” ani Ka Oris, “ngunit mayorya sa mahi- 
git 17 milyong populasyon nito ay naghi- 
hikahos, api at pinagsasamantalahan ng 
mga dambuhalang imperyalistang korporasyon, 
malalaking burgesyang komprador at malala- 


king panginoong maylupa.” 


Hindi kataka-taka, sa gayon, 
na malakas kapwa ang hayag at ar- 
madong paglaban ng mamamayan 
dito. “Nandito ang lehitimong 
paglaban ng mga Moro sa pama- 
magitan ng MILF at MNLF. Mas la- 
ganap ang paglaban ng mamama- 
yan sa pangunguna ng PKP-BHB- 
NDF.” 

Patunay nito ang 412 maliliit 
at malalaking taktikal na opensiba 
na inilunsad ng BHB sa Mindanao 
sa nagdaang 16 na buwan. Pinaka- 
marami rito ay nailunsad sa huling 
bahagi ng 2005. Nakasamsam ang 
mga Pulang mandirigma ng mahi- 
git 300 iba't ibang klaseng armas. 
Mahigit 300 reaksyunaryong tropa 
o katumbas ng isang batalyon ang 
namatay sa mga labanan. Halos 
300 din ang nasugatan sa kanilang 
tropa sa panahong ito. “Nakamit 
natin ang mga tagumpay na ito 
nang halos walang pinsala sa ating 
mga pwersa,” dagdag pa ni Ka 
Oris. 

Tampok sa mga taktikal na 
opensiba ang matatagumpay na 
paglusob sa anim na municipal sta- 
tion ng PNP kung saan nakasam- 
sam ang BHB ng mahigit 80 iba't 

ibang kali- 

breng baril 

at mga reyd sa 

dalawang malalaking detatsment 
ng AFP-CAFGU. Tampok din ang li- 
mang mayor na ambus at dalawang 
espesyal na operasyon. 

Ito ang tugon ng rebolusyonar- 
yong pwersa sa Mindanao sa pag- 
kapal ng pwersa ng reaksyunar- 
yong hukbo sa isla. Ayon pa kay Ka 
Oris, “sa nakaraang ilang taon ay 
70% ng tatlong dibisyon nitong 
nakabase sa Mindanao ang itinam- 
bak ng rehimeng Arroyo sa mga la- 
rangang gerilya ng BHB. Kabilang 
sa mga pwersang ito ang Marines 
at Special Forces.” 

Sa ilalim ng Oplan Bantay Laya, 
naglulunsad ang AFP sa Mindanao 
ng mas brutal na mga operasyong 
militar sa kanayunan at malawa- 
kang pamamaslang sa mga lider at 
kasapi ng mga lehitimong organi- 
sasyong masa at partido. Gayunpa- 
man, bigo ito sa pagpigil sa 
pagbwelo hindi lamang ng malawak 
na kilusang masa laban sa pagha- 
hari ni Arroyo kundi ng komprehen- 
sibong pagsulong ng rebolusyonar- 
yong kilusan sa buong isla. 


"Buhay pa ako" 

Ilang araw bago ginanap ang 
panayam kay Ka Oris sa isang him- 
pilan sa Caraga region noong hu- 
ling bahagi ng Abril, pinakakalat 
ng AFP ang balitang siya ay patay 
na. Pinalalabas ng AFP na siya'y 
napatay sa isang labanan sa Paqu- 
ibato District sa Southern Minda- 
nao; at nang hindi mapatunaya'y 
sinabing namatay siya dulot ng 
matinding sakit. 

Natatawang pinabulaanan ito 
ni Ka Oris at sinabing "buhay pa 
ako!" Aniya, malinaw na layunin 
ng militar na subuking idemoralisa 
at lituhin ang mga rebolusyona- 
ryong pwersa at mamamayan sa 
pamamagitan ng mga kwentong 
ito. Bulag ang militar sa tunay ni- 
yang kalagayan at kinalalagyan 
kaya pati ang midya ay sinubukan 
nitong gamitin sa paghahanap sa 
kanya. ABI 

Laban sa RSOT at strike operations ng AFP sa Northeastern Mindanao 


Mapanlikha at matatalas na taktika 


ataas ang kahandaan at 
M batasan: kapwa ng 
Bagong Hukbong Bayan 


(BHB) at ng mamamayan sa 
Front 14 ng Northeastern Min- 
danao Region na biguin ang 
mga operasyong militar ng mga | 
reaksyunaryong armadong 
pwersa at maglunsad ng mga 
taktikal na opensiba. Bunga ito 
ng naabot na mahigpit na pag- 
kakaisa sa mga prinsipyo at di- 
wa ng armadong rebolusyon, 
kahusayan ng mga Pulang ku- 
mander at mandirigma at mata- 
as na antas ng militansya at ka- 
tatagan ng mamamayan sa lu- 
gar. 

Mula nang maitayo ang la- 
rangang ito noong 1998, tuluy- 
tuloy ang nakamit nitong mga ta- 
gumpay sa armadong pakikibaka, 
pagtatayo ng baseng masa at re- 
bolusyong agraryo. Mula't sapul ay 
hindi pa nakararanas ng depensiba 
ang alinmang yunit ng BHB dito. 
Anumang operasyon ng kaaway, 
gaano man kalaki ang pwersang 
ipinadadala nito, palagiang naka- 
kikita ng paraan ang mamamayan 
at BHB upang idiskaril kundi man 
tahasang biguin ang mga ito. 

Sa lahat ng labanan, katuwang 
ng mga Pulang mandirigma mula 
sa paghahanda--paniniktik, sur- 
beylans, paghahanda ng ambush 
sites--hanggang sa aktwal na pag- 
lulunsad ng mga taktikal na open- 
siba ang mga elemento ng mili- 
syang bayan. 


Paglaban sa mga strike 
operation 

Isang halimbawa nito ang pag- 
bigo ng BHB sa malakihang opera- 

syon ng AFP mula Marso 2 hang- 
gang 12 na naglayong itaboy ang 
mga Pulang mandirigma sa mga lu- 
gar na mayroong operasyong pag- 
totroso ang PICOP. Umabot sa 500 
pwersa ng Military Intelligence 
Battalion, 36th IB at iba pang mga 
yunit militar ang naglunsad ng 
clearing operations sa magkaka- 
nugnog na halos 20 baryo sa hang- 
ganan ng Agusan del Sur at Suri- 
gao del Sur. 

Agad na pinaghandaan ng BHB 
ang pagpasok ng malaking tropa. 
Tinukoy ng mga nakatalagang yu- 
nit ang mga dinaanan ng mga sun- 
dalo at pinag-aralan ang mga ito 
upang gawing ambush site. Tinam- 
nan ang mga ito ng mga command- 
detonated land mine at mahigpit 
na pinamanmanan. 

Mula sa tabing haywey hang- 
gang sa mga interyor na baryo, 
minanmanan ng taumbaryong ti- 
nukoy bilang mga espesyal na pa- 
niktik ang mga kilos ng AFP at ma- 


taman itong sinubaybayan. Tuwing 
may nakukumpirmang pagkilos ng 
anumang bahagi ng tropa, agad na 
nagdedeploy ng isa hanggang da- 
lawang tim ang sentrong kumand 
ng BHB upang maglunsad ng mga 
operasyong harasment. Mga is- 
nayper tim na kinabibilangan ng 
apat hanggang limang Pulang 
mandirigmang may dalang malala- 
kas na riple ang inatasang dumikit 
sa mga dinadaanan ng papasok na 
tropa. Bunga nito, hindi lamang 
nahadlangan ng BHB ang mga sun- 
dalo, nakapagdulot pa ito ng pin- 
sala. 

Isang halimbawa nito ang ope- 
rasyong harasment na isinagawa 
noong Marso 5 kung saan nakasa- 
gupa ng ipinadalang tim ng BHB 
ang kanilang target na isang pla- 
tun ng Scout Rangers na biglaang 
pumasok sa isang sityo sa Surigao 
del Sur. Unang nakapagpaputok at 
nakapusisyon ang mga tropa ng 
kaaway kaya napilitang umatras 

ang tim ng BHB. Nakapasok sa bar- 
yo at pumusisyon ang naturang 
tropa sa isang bahay at ginawang 
panangga ang pamilya roon. Agad 
na kumilos ang taumbaryo at ini- 
ligtas ang pamilya kaya naiwang 
bulnerable sa atake ng BHB 
ang mga sundalo. Sa hapon 
ding iyon, kinumando at 
pinaputukan ng mga man- 
dirigma ang mga sundalo 
upang itaboy sila sa baryo. 
Dalawa ang agad na napatay at 
nasugatan ang iba pa. 

Kahit hindi pa man nakapapa- 
sok ang mga tropa ng kaaway, na- 
pipinsala na sila ng mga atake ng 
BHB. Noong Enero 29, inambus ng 
mga mandirigma ang anim na sun- 
dalong nagsilbing advance scou- 
ting team ng 36th IB sa isang bar- 
yo sa Bislig City. Isa ang agad na 
napatay at sugatan ang iba pa. 


Paglaban sa RSOT 

Matagumpay din ang paglaban 
ng mamamayan at ng BHB sa mga 
operasyon ng RSOT sa lugar. Mula 
Agosto 15 hanggang Setyembre 
noong nakaraang taon, naglunsad 
ang 36th IB ng mga operasyong 
RSOT sa limang magkakanugnog 
na baryo sa Surigao del Sur at 
Agusan del Sur. Binalak ng militar 
na magtagal sa lugar nang hang- 
gang anim na buwan upang ma- 
kapagtayo ng mga kontra-rebolu- 
syonaryong barrio intelligence net- 
work (BIN), makapagrekluta ng 
mga elemento para sa CAFGU at sa 
kalauna'y makapagtayo ng de- 
tatsment. Sa aktwal, nakatagal la- 
mang nang 45 araw ang mga sun- 
dalo bago matagumpay na napala- 
yas ng mamamayan at ng BHB. 

Bago pa man pumasok ang 
mga tropang maglulunsad ng 
RSOT, nagpahayag na ang mama- 
mayan sa lugar ng kanilang pagtu- 
tol sa gagawing operasyong mili- 

tar. Hiningi nila ang 
tulong ng lokal na gubyer- 
no, mga institusyon at simba- 
han upang igiit ang kagyat na 
pag-atras ng kaaway. 

Sa loob ng mahabang pana- 
hon, biktima ng pang-aabuso ng 
militar ang mamamayan dito. Pa- 
lagiang katuwang ng mga baya- 
rang goons ng PICOP ang AFP sa 
paggiba ng kanilang mga bahay, 
pagbubunot ng kanilang mga pa- 
nanim at pagsusunog ng kanilang 
ari-arian sa tangkang palayasin si- 
la sa lugar. Kung kaya gayon na la- 
mang ang kanilang pagtutol sa 
militar. 

Noong Setyembre, sistematiko 
at mabilis na naisagawa ang orga- 
nisadong ebakwasyon ng isang 
sityo sa Rosario, Agusan del Sur 
ilang araw matapos pumasok ang 
mga tropa ng kaaway dito. Sa tu- 
long ng simbahan at mga lokal na 
upisyal, ilang araw na nanatili sa 
sentrong bayan ang ilandaang pa- 
milya. Tumanggi silang bumalik sa 
kanilang lugar hangga't naroon pa 
ang mga sundalo. Katuwang ang 
iba pang sektor, mariin nilang hi- 
niling sa meyor at iba pang mata- 
taas na upisyal na kagyat nang pa- 
alisin ang RSOT sa kanilang baryo. 

Sa isa pang pagkakataon, big- 
laang pinasok ng isang platun ng 
36th IB ang isang sityo sa Bunaw- 
an, Agusan del Sur nang hindi na- 


mamalayan ng taumbaryo. Kaagad 
naghanda ang mamamayan dito 
para lumikas at tumungo sa kaba- 
hayan sa sentro ng sityo. Nang 
mapansin ng naturang yunit 
ng kaaway na naghahanda 
nang lumikas ang taumba- 
ryo, agad-agad na silang 
umalis. Hindi na itinuloy 
ng mamamayan ang ebak- 
wasyon. 

Lalo pang pinaiigting 
ng BHB ang paglulunsad ng mga 
taktikal na opensiba sa harap ng 
mga operasyon ng AFP. Sa si- 
mula pa lamang ng mga 
operasyong RSOT, naglu- 
lunsad na ng mga opera- 
syong harasment, is- 

nayping at mga am- 
bus ang mga Pulang 
mandirigma upang magdulot ng 
pinsala sa militar at paatrasin ang 
mga ito. 

Apat na beses na nakapaglun- 
sad ng mga operasyong harasment 
ang BHB laban sa RSOT sa loob ng 
panahong ito. Dahil sa sobrang ta- 
kot ng mga sundalo, nanatili na 
lamang sila sa mga sentro ng kani- 
lang tinarget na sityo at hindi na 
naglunsad ng mga aktibidad sa 
mga paligid nito. Halos tig-iilang 
araw lamang ang kanilang itinata- 
gal sa lugar bago sila napipilitang 
umatras. 

Sa pamamagitan ng mapanlik- 
hang mga maniobra at matatag na 
paglaban ng mamamayan, kasabay 
ang masigasig at mahusay na pag- 
lulunsad ng mga taktikal na open- 
siba ng BHB, nabibigo ang mga 
operasyon ng RSOT. Ang karana- 
sang ito ay tuluy-tuloy na nagpa- 
pataas sa militansya ng mamama- 
yan at lalong nagpapahusay at 
nagpapatalas sa mga yunit ng 
BHB. Ito rin ang naghahanda sa 
kanila sa pagharap ng mga kasu- 
nod na mga operasyon ng AFP. W 

Parangal kay Daniel Boone Schirmer 
Kaaway ng imperyalismo at kaibigan 
ng mamamayang Pilipino 


iba't ibang organisasyon at indibidwal sa US, sa Pi- 


Kiwi ng Partido Komunista ng Pilipinas (PKP) ang 


lipinas at sa buong mundo sa paggagawad ng pina- 


~ 


kamataas na parangal kay Daniel Boone Schir- 

. & . . | 
mer--isang tunay na patriyotikong Amerikano, | 
rebolusyonaryong internasyunalista, mata- 


tag na anti-imperyalista at masugid na 
tagapagtaguyod ng pakikibaka ng ma- 
lahat ng 


mamayang Pilipino at ng 
aping mamamayan. 
Kinikilala ng PKP ang buong 
buhay na dedikasyon ni Daniel 
Boone Schirmer sa paglaban 
sa imperyalismong US at sa 

pang-aapi nito sa mamama- AA 
yan ng buong daigdig. Na- i 
matay si Schirmer sa US no- 


ong Abril 21 sa edad na 91. 

Tumulong si Daniel Boone 
Schirmer sa pagpupukaw, pag-oor- 
ganisa at pagpapakilos sa mga es- 
tudyante at manggagawa noong de- 
kada 1930 para ipaglaban ang kani- 
lang mga karapatan noong Great 
Depression. Naging kasapi siya ng 
Partido Komunista sa US noong de- 
kada ding iyon. Noong 1950, apat 
na taon siyang tinugis at napilitang 
kumilos nang lihim, hanggang ares- 
tuhin siya at ikulong ng gubyer- 
nong US noong 1954 sa kasagsagan 
ng anti-komunistang McCarthyis- 
tang isterya. Nang bumalik siya sa 
unibersidad noong dekada 1960, 
aktibo siyang kumilos laban sa ge- 
rang agresyon at pananakop ng US 
sa Vietnam. 

Noong 1969 ay isinulat ni 
Daniel Boone Schirmer ang kan- 
yang doctoral thesis na pinamaga- 
tang “Republic or Empire: American 
Resistance to the Philippine War,” 
na kalauna'y inilimbag bilang libro. 
Nagtuon ng pansin ang thesis niya 
sa Anti-Imperialist League, isang 

organisasyon ng mga maka- 
bayang Amerikano na pinamunuan 
ng Amerikanong nobelistang si 
Mark Twain, na tutol sa gera ng US 
upang gawing kolonya ang Pilipi- 
nas sa pagbubukas ng ika-20 siglo. 
Iginiit niya na hindi maaaring itu- 
ring ng US ang sarili nito bilang 
demokratikong bansa habang ina- 
api nito ang ibang mamamayan. 
Sa tradisyon ng liga at ni Mark 
Twain, naging matamang tagapag- 
tanggol si Schirmer ng pandaigdi- 
gang pagkakaisang anti-imperya- 
lista at hanggang sa kanyang hu- 
ling hininga ay aktibo niyang si- 
nuportahan ang pakikibaka ng ma- 
mamayang Pilipino laban sa im- 
peryalismo, pasismo at reaksyon. 
Tunay na kaibigan ng mamama- 
yang Pilipino si Daniel Boone 
Schirmer. Kasama ng iba pang Pili- 
pinong naninirahan sa US, mga Pi- 
lipino-Amerikano at iba pang prog- 
resibong Amerikanong kaibigan ng 
mamamayang Pilipino, tumulong 
siyang buuin ang Friends of the Fi- 


NA 
p y a f EB 


lipino People (FFP) bilang tugon sa 
pagpapataw ng pasistang diktadu- 
ra sa Pilipinas sa udyok ng US, at 
para suportahan ang anti-impe- 
ryalista at antipasistang pa- 
kikibaka ng mamama- 
yang Pilipino. Masugid 
niyang sinubaybayan ang 
mga pangyayari sa Pilipi- 
nas at sumulat 
siya ng mara- 
ming libro 
tungkol sa ka- 
lagayan dito 
at sa gayo'y 
< nakatu- 
long siya 
sa pagla- 
lantad 
sa ma- 
mamayang Amerikano at sa buong 
mundo sa pagpapakatuta ni Marcos 
sa US at mga pasistang abuso ng 
diktadurang US-Marcos. 

Katuwang ng kanyang mga ka- 
sama sa FFP, signipikanteng naka- 
pag-ambag si Schirmer sa US sa 
pagtuligsa sa pakikipagsabwatan 
at suporta ng US sa diktadurang 
Marcos at bunga nito'y nakalikom 
sila ng suporta para sa pakikiba- 
kang Pilipino mula sa mamama- 
yang Amerikano at napalakas ang 
pakikibaka ng mga Pilipinong na- 
ninirahan sa US. Nakatulong ang 
kanilang gawain para mailantad, 
maihiwalay at kalauna'y maibag- 
sak ang pasistang diktadura. 

Ang presensya ng mga base mi- 
litar ng US sa Pilipinas ay susing 
usapin na tinutukan ni Schirmer sa 
loob ng tatlong dekada. Sumulat 
siya ng maraming artikulo at nag- 
salita sa mga rali, simposyum at 

iba pang pagtitipon para ipana- 
wagan ang paglalansag sa mga 
base militar ng US sa Pilipinas. 
Sa makasaysayang boto ng Sena- 
do na tumapos sa kalahating sig- 
long pag-iral ng tratadong nag- 
papahintulot sa permanenteng 
mga base militar ng US sa bansa, 
pinarangalan siya ng Senado ng 
Pilipinas bilang isa sa mga pa- 
ngunahing impluwensya para ta- 
pusin na ang tratado. 

Matapos malansag ang mga 
base ng US, patuloy na binati- 
kos ni Schirmer ang bawat pa- 
kana ng mga gubyerno ng US at 
Pilipinas para ibayong labagin 
ng US ang soberanyang Pilipino 
sa pamamagitan ng pagpapada- 
la ng mga mapanghimasok na 
tropang pangkombat sa bansa 
at pagtatransporma sa buong 
bansa bilang mistulang base 
militar sa pamamagitan ng iba't 
ibang tratado at kasunduan tu- 
lad ng “Mutual Logistics Sup- 
port Agreement,” “Status of 
Forces Agreement,” “Access and 
Cross-Servicing Agreement” at 
“Visiting Forces Agreement.” 

Ang matatalas at mahusay na 
sinaliksik na mga sulatin, talum- 
pati at iba pang mahahalagang 
ambag ni Daniel Boone Schirmer 
sa pakikibaka laban sa imperya- 
lismong US, sa diktadurang US- 
Marcos at sa ibayong sabwatan 
ng US at ng mga sumunod pang 
papet na rehimen sa Pilipinas ay 
nagsisilbi ngayong pamana at 
inspirasyon sa maraming Ameri- 
kano at Pilipino at iba pang re- 
bolusyonaryo at progresibong 
pwersa para ipagpatuloy ang 
pagsusulong ng rebolusyona- 
ryong pakikibaka sa sariling ban- 
sa, itaguyod ang rebolusyona- 
ryong internasyunalismo at sup- 
ortahan ang mga rebolusyona- 
ryong pakikibaka sa iba pang 
bansa. [AB] 

Paniniktik at panghihimasok 
ng US sa pulitikang Pilipino 


atapos ang siyam na buwang 
M patani inamin nitong Ma- Q T 
yo ng isang ahente ng Federal NI à 
Bureau of Investigation SG 


(FBI) ng US na iligal siyang QLN N N E j 
naglabas ng mga sikretong IN! NG 
dokumento mula sa pinag- — N! A > L ha 
tatrabahuan niyang tanggapan N. | 
ng FBI at ibinigay ito sa ilang \\ | | as 
malalaking pulitiko sa Pilipinas. N, l 
Si Leandro Aragoncillo, isang Fil- X a 
Am, ay dating tagasuri ng mga da- Via 9 a 
tos paniktik na kinakalap Fx RN NAN ` 
ng FBI tungkol sa Pili- SIN 
pinas at dati ring ta- (4 
gapayong militar sa 
dalawang magkakasu- 
nod na bise-presidente ng US. Nagsilbi rin siyang sundalo ng US Mari- 
nes sa loob ng 21 taon. Inaresto siya noong Setyembre 2005 sa kasong 
pang-eespiya para sa ilang personaheng Pilipino. 

Pero ang totoo, si Aragoncillo ay isang tauhan ng US na nang-espiya 
sa Pilipinas. Kinasangkapan siya upang mangalap ng impormasyon tung- 
kol sa bansa na magagamit sa panghihimasok sa mga internal na usapin 
ng Pilipinas sa layuning pangalagaan at isulong ang interes ng US. Ba- 
gamat ang mas tumatampok ngayon ay ang pakikipag-ugnayan niya kay 
dating presidente Joseph Estrada at iba pang oposisyunista, hindi lihim 
na aktibo rin siyang nakipag-ugnayan sa mga susing upisyal at alyado ng 
gubyerno tulad nina Mike Defensor at Cong. Rodolfo Albano ng Isabela. 

Ang trabaho ni Aragoncillo para sa US ay kumukumpirma sa matagal 
nang ginagawang paniniktik at pag-iipon ng US ng impormasyon tung- 
kol sa maseselan at panloob na usapin at pangyayari, mga upisyal ng 
gubyerno, oposisyon at susing personalidad sa papet nitong estado. 

Sa aktwal ay naniniktik ang US sa lahat ng bansa, kapwa sa mga ka- 
ibigan at kalaban nitong estado. Ang pang-eespiya nito sa Pilipinas, at 
gayundin sa iba pang bayan, ay hindi lamang para alamin at pag-aralan 
ang mahahalagang pangyayari at panloob na usapin dito. Ginagamit ng 
US ang natitipong impormasyon pangunahin upang panghimasukan at 
manipulahin ang mga pangyayari at usapin ayon sa interes nito at ka- 
sangkapanin sa pag-iimpluwensya, panunuhol, pagmamanipula hang- 
gang pambabraso at panggigipit sa iba't ibang upisyal o personahe ng 
gubyerno, oposisyon at iba pang sektor sa bansa. 

Ang mga inihahayag na “pagsusuri” ng mga upisyal ng gubyernong 
US at maging ng mga upisyal ng embahada ng US sa bansa tungkol sa 
pampulitikang sitwasyon dito ay naglalaman (sa tuwiran o di-tuwirang 
paraan) ng mga atas, babala at himaton sa gustong mangyari ng US. Mas 
marami pa ang hindi ihinahayag at ginagamit sa iba't ibang paraan ng 


“Paniniktik...,” sundan sa pahina 13 


ANG BAYAN Mayo 21, 2006 


Pang-eespiya 
ng US sa sariling 
mamamayan 


initiktikan ng rehimeng Bush 

maging ang sarili nitong ma- 
mamayan. Nabunyag nitong Mayo 
na matapos ang mga teroristang 
atake noong Setyembre 11, 2001, 
iniutos at ipinatupad ng rehimen 
ang malawakang pang-eespiya sa 
mamamayang Amerikano sa pama- 
magitan ng paniniktik sa kanilang 
mga rekord sa telepono at sa ka- 
nilang sulatan sa internet. 

Inobliga ng National Security 
Agency, isang espesyal na ahen- 
syang paniktik na nakatutok sa 
elektronikong komunikasyon, ang 
tatlong dambuhalang kumpan- 
yang telekomunikasyon sa bansa 
na ibigay sa gubyerno ang rekord 
ng mga tawag ng kanilang mil- 
yun-milyong kliyente. Hiningi rin 
nito ang impormasyon kaugnay 
ng mga pribadong sulat na duma- 
daan sa mga kumpanya. Ginamit 
ng NSA ang mga rekord na ito 
upang tuluy-tuloy na subaybayan 
ang elektronikong komunikasyon 
ng mamamayan sa ngalan ng 
“pagtukoy ng posibleng mga ak- 
syong terorista.” 

Mahigpit na ipinagbabawal ng 
mga batas ng US ang paniniktik 
sa mamamayan nang walang man- 
damyento mula sa korte. Kagyat 
at malawakan ang protesta na su- 
malubong sa tinaguriang pinaka- 
malawak na paglabag sa mga ka- 
rapatang sibil ng mamamayang 
Amerikano. Iniimbestigahan ito 
ngayon sa Senado ng US. Kinasu- 
han na rin ng paglabag sa mga 
karapatang sibil at pribasiya ng 
mga kliyente nito ang AT&T, isa sa 
mga dambuhalang kumpanyang 
telekomunikasyon na nakipagka- 
sundo sa NSA. JAB 

“Paniniktik...,” mula sa pahina 12 


pakikialam ng US. 

Tinitiyak ng US na “mayroon 
itong hawak na alas” tungkol sa 
kahit aling panig ng reaksyunar- 
yong pulitika. Malinaw itong na- 
kita sa kaso ni Aragoncillo at mga 
umano'y impormasyong nakalap 
niya. 

Sa isang panig, ginamit ng US 
ang paglalantad kay Aragoncillo 
at ang pagdadawit nito sa kam- 
pong Estrada upang ipadama sa 
kanila na sila ay hawak ng US. 
Habang patuloy na inaalagaan ng 
US bilang "reserbang kabayo" si- 
na si Estrada at iba pang reaksyu- 
naryong lider sa pulitika, tusong 
inilalantad nito sa rehimeng Ar- 
royo ang mga impormasyon kaug- 
nay sa kampo ni Estrada. 

Sa kabilang panig, ginagamit 
din ng US ang nakalap nitong im- 
pormasyon upang bantaan at ila- 
gay sa alanganin si Arroyo. Pina- 
bayaan ng US na ilantad sa publi- 
ko ang sikretong ulat ng US State 
Department noong Hulyo 2005, 
gayundin ang ulat ni Joseph Mus- 


somelli na noo'y charge d'affaires 
(tagapamahala) ng embahada ng 
US sa Pilipinas. Tinalakay sa mga 
ulat na iyon ang mga akusasyon 
ng pandaraya sa eleksyon, korap- 
syon, pang-aabuso sa kapangyari- 
han, bagsak na popularidad ni Ar- 
royo at ang umano'y malamyang 
pagharap sa problema ng “teroris- 
mo” sa bansa. 

Bilang dagdag na presyur, hi- 
nayaan ng US na kumalat ang 
mga bali-balitang mayroong ha- 
wak na ebidensya ang US hinggil 
sa nakaw na yaman ng pamilya ni 
Gloria Arroyo. Ginamit ng US ang 
ulat na ito upang ipahiwatig sa 
rehimen na may hawak itong im- 
pormasyong maaaring ikasira ni 
Arroyo at idiin sa kanya “kung si- 
no ang tunay na hari.” Sa gayon, 
mas matitiyak nilang mapanana- 
tiling sunud-sunuran ang kasa- 
lukuyang pangunahing tuta nila 
sa kanilang mga dikta at makapi- 
piga ng maksimum na konsesyon 
mula sa kanya sa kapakinabangan 
ng US. JAB] 


Nasyunalisasyon ng natural gas sa Bolivia 


IPINAKIKITA ng bagong gubyer- 
no ng Bolivia sa ilalim ni Pres. 
Evo Morales ang determinasyon 
nitong tahakin ang landas ng 
paglaya sa imperyalismo. Idinek- 
lara ni Morales nitong Mayo 1 
ang pagsasabansa ng industriya 
ng natural gas bilang bahagi ng 
pagsasabansa kalaunan ng bu- 
ong industriya ng enerhiya. Pa- 
mamahalaan na ng Yacimientos 
Petroliferos Fiscales Bolivianos, 
isang korporasyong pag-aari ng 
estado ng Bolivia. 

Mayroong 20 dayuhang kum- 
panyang kumokontrol sa indus- 
triya ng enerhiya sa Bolivia, ka- 
bilang ang British Gas, British 


Petroleum, ExxonMobil at Total. 
Binigyan sila ng gubyerno ng 
Bolivia ng anim na buwan para 
sa renegosasyon ng kanilang 
mga kontrata. Sa panahong ito, 
kukunin ng estado ang 82% ng 
kita ng mga kumpanya. Inaasa- 
hang aabot sa 5780 milyon sa 
2007 ang kita sa produksyon ng 
gas mula $460 milyon noong 
2005. Kung hindi sila makikipag- 
negosasyon, palalayasin ang 
mga kumpanyang ito at kukum- 
piskahin ang ari-arian nila. Pu- 
mapangalawa ang Bolivia sa mga 
bansa sa Latin America na may 
malalaking reserba ng natural 
gas. JAB] 

Serbisyong sibil, binababoy ng Malakanyang 


PINAG-IINITAN ngayon ng Mala- 
kanyang ang pinuno ng Civil Ser- 
vice Commission (CSC) at tagapa- 
ngulo ng Career Executive Service 
Board (CESB) na si Karina Constan- 
tino-David dahil sa mga dekla- 
rasyon niya at ng CSEB kamakailan 
na labag sa batas at sa interes ng 
serbisyong sibil ang ilang desisyon 
at hakbangin ng Malakanyang. Par- 
tikular na tinukoy ng CESB ang 
pagtatanggal ng Malakanyang no- 
ong Setyembre 2005 kay Juan Mi- 
guel Luz bilang Undersecretary ng 
Department of Education (DepEd) 
matapos tumanggi si Luz na ipros- 
eso ng DepEd ang tatlong tsekeng 
nagkakahalagang P15 milyon na 


pansuhol kay Cong. Antonio Diaz 
ng Zambales kapalit ng di niya 
pagsuporta sa kasong impeachment 
laban kay Gloria Arroyo. 

Nauna nang kinatigan ng CSC 
ang desisyon ng Malakanyang na 
tanggalin sa DepEd si Luz sa kabi- 
la ng pagtutol dito ni David dahil 
kontrolado ni Arroyo ang dalawa sa 
tatlong myembro nito. Subalit ni- 
tong Mayo ay naglabas ng resolu- 
syon ang CESB na bumabatikos sa 
kawalang-respeto ng Malakanyang 
sa mga batas hinggil sa serbisyong 
sibil. Ang CESB ay ahensya na na- 
ngangasiwa sa mga namumunong 
pusisyon sa pambansang gubyerno 
at mga korporasyong pag-aari ng 


estado. 

Dahil sa pagsuway ng CESB sa 
kagustuhan ng Malakanyang, 
pinagtatanggal ni Arroyo ang mga 
pumabor kay Luz dito at pinalitan 
sila ng mga tauhang tapat sa 
Malakanyang. 

Ginagawa ding inutil ni Arroyo 
ang CSC dahil hindi nito makontrol 
ang pinuno nitong si David. Sadya 
ngayong hindi pinupunuan ng Ma- 
lakanyang ang mga nabakanteng 
pusisyon sa CSC dahil habang hin- 
di ito kumpleto ay walang pwe- 
deng desisyunan ang CSC. Niluluto 
na rin ng Malakanyang ang pagta- 
tanggal kay David kapwa sa CESB 
at CSC. 


Lafayette, pinagbabayad, pinalalayas 


INIREREKOMENDA nitong Mayo 19 
ng Rapu-Rapu Fact-finding Com- 
mission na pinamunuan ni Bishop 
Arturo Bastes ng Sorsogon na pag- 
bayarin ng danyos perwisyos ang 
Lafayette Mining Ltd., isang kum- 
panyang Australian, dahil sa pinsa- 
lang idinulot nito sa ka- 
paligiran ng isla ng 
Rapu-Rapu sa Albay at |. 
sa kalusugan at kabu- 
hayan ng mamamayan 
doon. Ang komisyon ay 
binuo ng Malakanyang no- 
ong nakaraang taon. 


Ayon sa komisyon, “ires- ko LA i 


ponsableng sinimulan ng Lafa- 
yette ang operasyong pagmimina 
kahit di pa tapos ang imprastruk- 
tura para sa proteksyon ng kapali- 
giran.” Kinastigo rin nito ang gu- 
byernong Arroyo sa pagpapabaya 
nito at kabiguang imonitor ang 
operasyon sa pagmimina sa Rapu- 
Rapu. 

Sa imbestigasyong isinagawa 

ng Komisyong Bastes, napatuna- 
yang iresponsableng binubuhos 
ng Lafayette sa dalawang sapa ang 
mine tailings (dumi mula sa pagmi- 
mina) na cyanide at 
tiba pang nakalala- 
song kemikal mula 
isa pagmimina ng 
ginto. Dulot nito, 
nangangamatay ang 
mga isda at iba 
| pang organismo sa 
paligid ng Rapu-Rapu. 
“o, Nagkaroon na rin ng ma- 
f lulubhang sakit ang mga 
taong nasa paligid nito, 
katulad ng mga sakit sa 
balat. Masahol pa, ang dumi mula 
sa mina ay maaaring magdulot ng 
kanser, sakit sa utak, pagluluwal 
ng mga di-normal na mga sanggol 
at iba pang malulubhang sakit. 
Iginigiit ng komisyon na pa- 
pagbayarin ang Lafayette ng dan- 
yos perwisyos. Inirerekomenda rin 
nito ang pagkansela sa “environ- 


mental compliance certificate” na 
nagpapahintulot sa Lafayette na 
mag-operasyon sa Pilipinas at pag- 
bawi rin sa mga insentibo ibinigay 
dito kabilang ang eksempsyon sa 
pagbabayad ng buwis. Inirekomen- 
da rin nito ang pagtitigil ng pag- 
mimina sa Rapu-Rapu. 

Inirekomenda ng komisyon ang 
kaagad na pagtitigil ng pagmimina 
ng Lafayette sa Rapu-Rapu at ang 
pagrerepaso ng mismong 1995 Mi- 
ning Act, sa partikular, ang mga 
probisyon nitong nagpapahintulot 
sa pagmamay-ari at pagpapatakbo 
ng mga dayuhan ng operasyong 
pagmimina sa Pilipinas. 

Tulad ng inaasahan, kaagad na 
tinanggihan ng Malakanyang ang 
mga rekomendasyon na ito. 

Ang Lafayette ay isa sa mga 
unang kumpanyang nagsimula ng 
operasyong pagmimina mula nang 
idineklarang ligal ng Korte Supre- 
ma ang Mining Act noong Disyem- 
bre 2004. 

Editoryal 


Madugong 


pang-iintriga, 
madugong panunupil 


alisyoso at mapanlinlang ang utos ni Gloria Arroyo sa 
Meise na imbestigahan umano ang sunud-sunod na 


pagdukot at pagpatay sa mga makamasang personahe, 
lider at myembro ng mga progresibong partido at organisa- 


syon. 


Anupa't palabas lamang ang 
gayong imbestigasyon. Naobliga si 
Arroyo na gumawa ng pakitang-ta- 
ong hakbangin sa harap ng mala- 
wakang pagbatikos sa militar at sa 
kanyang rehimen na silang tunay 
na utak sa likod ng walang awat na 
karahasan laban sa mamamayan at 
kanilang mga progresibong pwersa. 

Katuwang ng hakbanging “im- 
bestigasyon,” nagkakalat ang Ma- 
lakanyang ng isang malaking kasi- 
nungalingan: na ang mga biktima 
ng karahasan ng rehimeng Arroyo, 
ay mga biktima umano ng “pagpu- 
purga” sa hanay ng PKP at BHB, at 
sila'y mga pinagsuspetsahan daw 
na ahente ng gubyerno. Kasunod 
nito, sinasabi nilang si Arroyo at 
“dalawang namumunong upisyal ng 
Malakanyang na nagngangalang 
Gonzalez” ang target na patayin ng 
BHB. Di pa nakuntento sa mga ka- 


Mga tampok sa 
isyung ito... 


10 armas, nasamsam 
sa Leyte at Samar 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


sinungalingang ito, 

idinagdag pa nila 44 ag Ci 
na isusunod na rin / NE na 
sa mga papatayin KPY 

ang ilang lider ng UK 


pampulitikang opo- 
sisyon. 
Talagang nauwi na sa pag- 


hahabi ng pantasya ang TG SA 
nyang sa desperasyon nitong pag- 


takpan ang katotohanan at maghu- 
gas-kamay sa responsibilidad nito 
sa pagpatay sa daan-daang progre- 
sibong aktibista. Malisyosong ibi- 
nibintang ito sa PKP at BHB sa la- 
yuning maghasik ng intriga at sir- 
aan ang rebolusyonaryong kilusan. 
Sinisikap nitong hatiin ang hanay 
ng nagkakaisang prenteng anti-Ar- 
royo at pahinain ang kilusang 
masang nagsusulong ng pag- 
babagsak ng rehimeng Arroyo. Nais 
din nitong takutin at ikundisyon 

ang ma- 
mamayan para “pegs 
sa mas maiigting 

pang panunupil. 

Bahagi ng madugong pang-iin- 
triga ng rehimeng Arroyo ang pilit 
na pagdadawit sa anim na kinata- 
wan ng mga progresibong partido 
sa Kongreso sa mga kaso ng pag- 
paslang at pagdukot. Namimilipit 
man ang lohika at salat sa bata- 
yan, pilit na pinalalabas na ang 
mga biktimang organisasyon ang 


Daniel Boone 
Schirmer, 91 

yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


